smcproject/ml-wiki-sentences huggingface dataset:
അന്ധകാരമായ ആ കാലഘട്ടത്തിൽ നിന്ന് ദശാബ്ദങ്ങൾ പിന്നിടുമ്പോൾ ഒരു ദേശത്തിനാകമാനം പ്രകാശം പരത്തികൊണ്ട് പരിലസിക്കുകയാണ് ഈ ക്ഷേത്രവും ദേവിയും.
വർഷങ്ങൾക്കുമുൻപ് മഞ്ചാടിക്കര കുന്നത്തിടശ്ശേരി മന ബ്രഹ്മശ്രീ നാരായണൻ നമ്പൂതിരി അഖിലഭാരത് അയ്യപ്പസേവാസംഘത്തിലേക്ക് ഇഷ്ടദാനമായി നൽകിയതാണ് ഈ ദേവിക്ഷേത്രം.
അന്ന് ഭദ്രകാളീ പ്രതിഷ്ഠയായിരുന്നു കാവിൽ.
അതിനെ തുടർന്ന് നടന്ന പുനരുദ്ധാരണ പ്രവർത്തനങ്ങളിലൂടെ പഴയ ദേവി പ്രതിഷ്ഠ മാറ്റി രാജരാജേശ്വരി സങ്കല്പത്തിൽ പുനഃപ്രതിഷ്ഠ നടത്തുകയുണ്ടായി.
പുനഃപ്രതിഷ്ഠനടത്തിയത് പുതുമന നമ്പൂതിരിയായിരുന്നു.
ക്ഷേത്ര നിർമ്മിതി പഴയ ഭദ്രകാളിക്ഷേത്രം
വനദുർഗ്ഗാ സങ്കല്പത്തിലുള്ള പഴയ ഭദ്രകാളീക്ഷേത്രം നിർമ്മിച്ചത് പത്തില്ലത്തിൽ പോറ്റിമാരുടെ കാലത്താണ്.
തെക്കുകൂർ രാജാക്കന്മാരാണ് പത്തില്ലത്തിൽ ഒരു മഠമായ കുന്നത്തിടശ്ശേരി മനയിലെ നമ്പൂതിരിമാർക്കു വേണ്ടി ഭദ്രകാളീക്ഷേത്രം പണിതീർത്തത്.
കുന്നത്തിടശ്ശേരി മനയിലെ പരദേവതയായിരുന്നു മഞ്ചാടിക്കരകാവിൽ ഭഗവതി.
വടക്കോട്ട് ദർശനമായി വനദുർഗ്ഗാ സങ്കല്പത്തിൽ  മേൽക്കൂരയില്ലാതെയാണ് ശ്രീകോവിൽ പണിതീർത്തിരുന്നത്.
ശ്രീകോവിലിനു മുൻവശത്തായി പാട്ടു പുരയും, അല്പം തെക്കുമാറി തിടപ്പള്ളിയും പണിതീർത്തിരുന്നു.
ഈ പാട്ടുപുരയിൽ വെച്ചായിരുന്നു മണ്ഡലകാലത്തെ കളമെഴുത്തും പാട്ടും നടത്തിയിരുന്നത്.
ശ്രീകോവിലിനുള്ളിൽ തന്നെ ദേവിയുടെ പാർശ്വമൂർത്തികളുടേയും പ്രതിഷ്ഠ ഉണ്ടായിരുന്നു.
പുനഃരുദ്ധാരണ സമയത്ത് ദേവി പ്രതിഷ്ഠക്കൊപ്പം ഈ പാർശ്വദേവിമാരെയും മാറ്റുകയും ഭദ്രകാളി പ്രതിഷ്ഠക്കു പകരമായി രാജരാജേശ്വരി പ്രതിഷ്ഠ നടത്തുകയും ഉണ്ടായി.
പുനഃരുദ്ധാരാണത്തിനു ശേഷം
ഇന്ന് മഞ്ചാടിക്കരയിൽ പ്രധാനമൂർത്തി രാജരാജേശ്വരിയാണ്.
പഴയക്ഷേത്ര ദർശനം പോലെതന്നെ വടക്കോട്ട് ദർശനമായാണ് ചതുര ശ്രീകോവിലിനുള്ളിൽ പ്രതിഷ്ഠ നടത്തിയിരിക്കുന്നത്.
ശംഖ്-ചക്ര ധാരിയായി (വൈഷ്ണവാംശത്തോടെ) തലയിൽ ചന്ദ്രക്കലചൂടി (ശൈവാംശത്തോടെ) പത്മപീഠത്തിൽ ആസനസ്തയാണ് ദേവി ഇവിടെ.
തൃകാലപൂജാവിധികൾ നിശ്ചയിച്ച് പടിത്തരമാക്കിയത് തന്ത്രിമുഖ്യനായ അമ്പലപ്പുഴ പുതുമനയില്ലത്തിലെ നമ്പൂതിരിയാണ്.
വിസ്താരമേറിയ നാലമ്പലവും, അതിൽ തന്നെ ഇരുനില മുഖപ്പോടുകൂടി പണിതീർത്തിട്ടുള്ള തിടപ്പള്ളിയും മനോഹരങ്ങളാണ്.
ആധുനിക നിർമ്മാണ വൈദഗ്ദ്ധ്യത്തിൽ കേരളതനിമ ഒട്ടും കുറയാതെ പണിതിർത്തവയാണ് ശ്രീകോവിലും, നാലമ്പലവും, മുഖമണ്ഡപവും, തിടപ്പള്ളിയും.
നാലമ്പലത്തോട് ചേർന്നുതന്നെ വടക്കു വശത്തായി വലിയ ബലിക്കല്പുരയും പണിതീർത്തിട്ടുണ്ട്.
മണ്ഡലക്കാലത്തു കളമെഴുത്തു പാട്ടും നടത്തുന്നത് നാലമ്പലത്തിലെ കിഴക്കേ അമ്പലവട്ടത്താണ്.
പഴയ പാട്ടുപുര ഇന്നും നിലനിൽക്കുന്നുണ്ടങ്കിലും കളമെഴുത്തും പാട്ട് നാലമ്പലത്തിനുള്ളിൽ തന്നെ നടത്തുന്നു.
നാലമ്പലത്തിനു പുറത്ത് കന്നിമൂലയിൽ ഗണപതിയേയും, വടക്ക്-പടിഞ്ഞാറേ മൂലയിൽ ശാസ്താവിനേയും പ്രതിഷ്ഠിച്ചിരിക്കുന്നു.
കിഴക്കു വടക്കു മൂലയിലായി നാഗ പ്രതിഷ്ഠകളും നടത്തിയിട്ടുണ്ട്.
വാഴപ്പള്ളിയിലെ ക്ഷേത്രങ്ങൾ വാഴപ്പള്ളി മഹാക്ഷേത്രം പതിനെട്ടു ഉപക്ഷേത്രങ്ങൾ ദേവി ക്ഷേത്രങ്ങൾ കൽക്കുളത്തുകാവ് ഭഗവതിക്ഷേത്രം മോർക്കുളങ്ങര ശ്രീ ഭഗവതിക്ഷേത്രം മഞ്ചാടിക്കരക്കാവിൽ ശ്രീ രാജരാജേശ്വരിക്ഷേത്രം അമ്മൻകോവിൽ അന്നപൂർണ്ണേശ്വരിക്ഷേത്രം കണ്ണമ്പേരൂർ ശ്രീ ദുർഗ്ഗാദേവീക്ഷേത്രം ചങ്ങഴിമുറ്റത്ത് ഭഗവതിക്ഷേത്രം കോണത്തോടി ദേവിക്ഷേത്രം കൊച്ചു കൊടുങ്ങല്ലൂർ ശ്രീ ഭഗവതിക്ഷേത്രം കുമാരിപുരം കാർത്ത്യായനി ദേവിക്ഷേത്രം വിഷ്ണു ക്ഷേത്രങ്ങൾ തിരുവെങ്കിടപുരം മഹാവിഷ്ണുക്ഷേത്രം വേഴക്കാട്ട് ശ്രീകൃഷ്ണസ്വാമിക്ഷേത്രം മഞ്ചാടിക്കര ശ്രീകൃഷ്ണസ്വാമിക്ഷേത്രം ശിവ ക്ഷേത്രങ്ങൾ ദേവലോകം മഹാദേവക്ഷേത്രം ശാലഗ്രാമം മഹാദേവക്ഷേത്രം തൃക്കയിൽ മഹാദേവക്ഷേത്രം ശാസ്താ ക്ഷേത്രം വേരൂർ ശ്രീ ധർമ്മശാസ്താക്ഷേത്രം ഗണപതി ക്ഷേത്രം നെൽപ്പുര ഗണപതിക്ഷേത്രം ഹനുമാൻ ക്ഷേത്രം പാപ്പാടി ഹനുമാൻസ്വാമിക്ഷേത്രം ഇതും കാണുക വാഴപ്പള്ളി ശ്രീ മഹാദേവക്ഷേത്രം വാഴപ്പള്ളി ചങ്ങനാശ്ശേരി പത്തില്ലത്തിൽ പോറ്റിമാർ അവലംബം
മജ്‌രി, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് മജ്‌രി, പഞ്ചാബ്.
2011 ലെ ഇന്ത്യൻ കാനേഷുമാരി വിവരമനുസരിച്ച് മജ്‌രി, പഞ്ചാബ് ൽ 529 വീടുകൾ ഉണ്ട്.
ആകെ ജനസംഖ്യ 2633 ആണ്.
ഇതിൽ 1387 പുരുഷന്മാരും 1246 സ്ത്രീകളും ഉൾപ്പെടുന്നു.
മജ്‌രി, പഞ്ചാബ് ലെ സാക്ഷരതാ നിരക്ക് 71.78 ശതമാനമാണ്.
മജ്‌രി, പഞ്ചാബ് ലെ 6 വയസ്സിനു താഴെയുള്ള കുട്ടികളുടെ എണ്ണം 293 ആണ്.
ഇത് മജ്‌രി, പഞ്ചാബ് ലെ ആകെ ജനസംഖ്യയുടെ 11.13 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 805 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 700 പുരുഷന്മാരും 105 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 74.53 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 64.6 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 529 - - ജനസംഖ്യ 2633 1387 1246 കുട്ടികൾ (0-6) 293 159 134 പട്ടികജാതി 1067 563 504 പട്ടിക വർഗ്ഗം 0 0 0 സാക്ഷരത 71.78 % 56.72 % 43.28 % ആകെ ജോലിക്കാർ 805 700 105 ജീവിതവരുമാനമുള്ള ജോലിക്കാർ 600 528 72 താത്കാലിക തൊഴിലെടുക്കുന്നവർ 520 451 69 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
മഞ്ചാടി ഇംഗ്ലീഷ് വിലാസം https://ml.wikipedia.org/wiki/Adenanthera_pavonina ഈ ലേഖനം ദുർഗ്രഹമാം വിധം സാങ്കേതികസംജ്ഞകൾ ഉൾക്കൊള്ളുന്നു.
മഞ്ചാടിക്കുരു
ഇന്ത്യയിൽ പരക്കെ കാണപ്പെടുന്ന ഇലപൊഴിയും മരമാണ് മഞ്ചാടി .
(ശാ.നാ: Adenanthera pavonina ) ബ്രസീൽ , കോസ്റ്റ റീക്ക , ഹോണ്ടുറാസ് , ക്യൂബ , ജമൈക്ക , പോർട്ടോ റിക്കോ , ട്രിനിഡാഡ് , വെനിസ്വെല , അമേരിക്കൻ ഐക്യനാടുകൾ (പ്രധാനമായും തെക്കൻ ഫ്ലോറിഡ )തുടങ്ങിയ അമേരിക്കൻ രാജ്യങ്ങളിലും ഈ മരം വളരുന്നു.
ദ്വീപിക സംയുക്തപത്രം.
മുഖ്യാക്ഷത്തിന് ചുവപ്പുനിറം.
20-40 സെ.
6-12 പിച്ഛകങ്ങൾ കാണും.
ഓരോന്നിലും അനേകം പത്രകങ്ങൾ ഉണ്ട്.
പത്രകത്തിന് അണ്ഡാകൃതിയോ ദീർഘവൃത്താകൃതിയോ ആണ്.
2.5 സെ.
മീറ്ററോളം നീളവും 1-2 സെ.
വീതിയും കാണും.
മാർച്ചു മുതൽ മേയ് വരെയാണു പൂക്കാലം.
പൂങ്കുലയ്ക്ക് 5-25 സെ.
ഒരു പൂങ്കുലയിൽ അസംഖ്യം ചെറിയപൂക്കൾ കാണും.
പൂവിനു മഞ്ഞനിറവും മണവുമുണ്ട്.
ദ്വിലിംഗ സമ്മിത പുഷ്പങ്ങൾ.
അവ സ്വതന്ത്രങ്ങളാണ്.
ആന്ഥറിൻറെ ശീർഷകത്തിൽ പൊഴിഞ്ഞു പോകുന്ന ഗ്രന്ഥിയുണ്ട്.
ഈ ഗ്രന്ഥിയെ സൂചിപ്പിക്കുന്നതാണ് അഡനാന്തെറ എന്ന ജീനസ് നാമം.
അണ്ഡാശയത്തിന് ഒരു ബീജാണ്ഡപർണവും ഒരറയും അനേകം ബീജാണ്ഡങ്ങളുമുണ്ട്.
മേയ്-ജൂലായിൽ കായ് വിളയും.
പരന്ന പോഡാണ്.
10-23 സെ.
നീളവും രണ്ടു സെ.
മീറ്ററോളം വീതിയും കാണും.
കായ് ഉണങ്ങുമ്പോൾ ചുരുളുന്നു.
വിത്ത് മിനുസമുള്ളതും തിളങ്ങുതും നല്ല ചുവപ്പുനിറമുള്ളതുമാണ്.
പുനരുൽഭവം
നനവുള്ള മണ്ണും ഉഷ്ണമേഖലാ കാലാവസ്ഥയിലും മഞ്ചാടി വളരുന്നു.
എങ്കിലും ഇത്തരം വ്യവസ്ഥകളിൽ ഇതിന്റെ സ്വാഭാവിക പുനരുത്ഭവം കുറവാണ്.
തലേ ദിവസം വെള്ളത്തിലിട്ടു കുതിർത്ത വിത്തു പാകി കൃത്രിമ പുനരുല്പാദനം നടത്താവുന്നതാണ്.
ഒരു ഘന ഡെ.
മീറ്റർ തടിക്ക് 800 ഗ്രാം ഭാരം കാണും.
സാമാന്യം നല്ല ഈടും ഉറപ്പും ബലവുമുണ്ട്.
അറുക്കാനും പണിയാനും പ്രയാസമില്ല.
കെട്ടിടം, ഫർണീച്ചർ എന്നിവയുടെ നിർമ്മിതിക്കായും വിറകായും ഉപയോഗിക്കുന്നു.
വിത്തു തൂക്കമായി പണ്ട് ഉപയോഗിച്ചിരുന്നു.
അവ ജപമാലയിലും കോർക്കാറുണ്ട്.
തടിയിൽ നിന്നു കിട്ടുന്ന പശ തിലക് എന്ന പേരിൽ അറിയപ്പെടുന്നു.
ഭക്ഷണപാനീയങ്ങൾ, പരമ്പരാഗത മരുന്നുകൾ, തടി എന്നിവയ്ക്കും ഇവ ഉപയോഗിക്കുന്നുണ്ട്.
ചിത്രങ്ങൾ മഞ്ചാടി മഞ്ചാടിക്കുരുകൾ മലപ്പുറം ജില്ലയിലെ എ.ആർ.നഗറിൽ നിന്നും മഞ്ചാടിക്കുരുകൾ മലപ്പുറം ജില്ലയിലെ എ.ആർ.നഗറിൽ നിന്നും മഞ്ചാടിക്കുരു മഞ്ചാടിക്കുരു ഉൾഭാഗം മൂപ്പെത്താത്ത കായ്കൾ മഞ്ചാടിക്കുരു മഞ്ചാടികുരുക്കൾ മഞ്ചാടികുരുക്കൾ മഞ്ചാടി പൂവ് മഞ്ചാടി ഇലകൾ_കായ്കൾ അവലംബം ↑ കേരളത്തിലെ വനസസ്യങ്ങൾ: ഡോ. പി.എൻ.നായർ, സി.എസ്.നായര് ‍- കേരള ഭാഷാ ഇൻസ്റ്റിറ്റ്യൂട്ട്, തിരുവനന്തപുരം.
മഞ്ചാടിക്കര
കേരളത്തിലെ കോട്ടയം ജില്ലയിൽ വാഴപ്പിള്ളി ഗ്രാമപഞ്ചായത്തിലുള്ള ഒരു ഗ്രാമമാണ് മഞ്ചാടിക്കര .
ചങ്ങനാശേരിയിൽ നിന്ന് 3 കിലോമീറ്റർ അകലെയാണ് മഞ്ചാടിക്കര സ്ഥിതിചെയ്യുന്നത്.
വാഴപ്പിള്ളി ശ്രീമഹാദേവക്ഷേത്രം മഞ്ചാടിക്കരയ്ക്കടുത്താണ് സ്ഥിതിചെയ്യുന്നത്.
ആരാധനാലയങ്ങൾ ക്ഷേത്രങ്ങൾ മഞ്ചാടിക്കര ശ്രീ രാജരാജേശ്വരി ക്ഷേത്രം മഞ്ചാടിക്കര വിഷ്ണു ക്ഷേത്രം തൃക്കളി മഹാദേവക്ഷേത്രം മഞ്ചാടിക്കര വിദ്യാഭ്യാസസ്ഥാപനങ്ങൾ ഏദൻ പബ്ലിക് സ്ക്കൂൾ, മഞ്ചാടിക്കര അവലംബങ്ങൾ ↑
മഞ്ചാടിക്കുരു ഇംഗ്ലീഷ് വിലാസം https://ml.wikipedia.org/wiki/Manjadikuru_(film)
2012 മേയ് 18നു പുറത്തിറങ്ങിയ ഒരു മലയാളചലച്ചിത്രമാണ് മഞ്ചാടിക്കുരു .
അഞ്ജലി മേനോൻ കഥയെഴുതി സംവിധാനം ചെയ്തിരിക്കുന്ന ഈ ചിത്രം 2008ലെ കേരളാ അന്താരാഷ്ട്ര ചലച്ചിത്ര മേളയിൽ ആദ്യമായി പ്രദർശിപ്പിച്ചു.
ഈ മേളയിൽ  മഞ്ചാടിക്കുരു മികച്ച മലയാളചലച്ചിത്രത്തിനുള്ള ഫിപ്രെസി  പുരസ്കാരവും, മികച്ച ഇന്ത്യൻ നവാഗത സംവിധായകനുള്ള  ഹസ്സൻകുട്ടി പുരസ്കാരവും നേടി.
2009ൽ ന്യൂയോർക്കിൽ വെച്ച് നടന്ന സൗത്ത് ഏഷ്യൻ ഇന്റർനാഷണൽ ഫിലിം ഫെസ്റ്റിവലിൽ മികച്ച ചലച്ചിത്രം, മികച്ച സംവിധായകൻ എന്നിവയടക്കം അഞ്ച് പ്രധാന ജൂറി പുരസ്കാരങ്ങൾ നേടി.
ചിത്രത്തിന്റെ തിരക്കഥ രചിച്ച അഞ്ജലി മേനോന് മികച്ച തിരക്കഥാകൃത്തിനുള്ള 2012ലെ കേരളസംസ്ഥാന ചലച്ചിത്രപുരസ്കാരം ലഭിച്ചു.
പൃഥ്വിരാജ് , തിലകൻ , റഹ്മാൻ , ജഗതി ശ്രീകുമാർ , കവിയൂർ പൊന്നമ്മ , ഉർവ്വശി , ബിന്ദു പണിക്കർ , സിന്ധു മേനോൻ തുടങ്ങിയവരാണ് ചിത്രത്തിലെ പ്രമുഖ അഭിനേതാക്കൾ.
കാവാലം നാരായണപ്പണിക്കരുടെ വരികൾക്ക് സംഗീതം നൽകിയിരിക്കുന്നത്‌ രമേശ് നാരായണനാണ് .
ചിത്രസംയോജനം ബി. ലെനിൻ നിർവഹിച്ചിരിക്കുന്നു.
വിക്കി തന്റെ നാടിനെ കുറിച്ചും തന്റെ തറവാടായ കൗസ്തുഭം വീടിനെ കുറിച്ചും വിവരിക്കുന്നതിലൂടെയാണ് ചലച്ചിത്രം ആരംഭിക്കുന്നതും മുന്നോട്ട് പോകുന്നതും.
വിക്കി അവസാനമായി കൗസ്തുഭം വീട്ടിലെത്തിയത് മുത്തച്ഛന്റെ മരണത്തിനോടനുബന്ധിച്ചായിരുന്നു.
വിക്കി മാതാപിതാക്കളോടൊപ്പം ദുബായിലാണ് താമസിച്ചിരുന്നത്.
മുത്തച്ഛൻ മരിച്ചതു കാരണം തറവാട്ടിലെ എല്ലാവരും അവിടെയെത്തുന്നു.
അമ്മാവൻ രഘുവിന്റെ മക്കളായ കണ്ണനുമായും മണിക്കുട്ടിയുമായും വിക്കി സൗഹൃദത്തിലാവുന്നു.
ഇവരെ സുഹൃത്തുക്കളാക്കുന്നത് അവിടുത്തെ വേലക്കാരിയായ തമിഴ് പെൺകുട്ടി റോജയാണ്.
മുത്തച്ഛൻ മരണത്തിനു മുമ്പേ സ്വത്തെല്ലാം വീതം വെച്ചിരുന്നുവെങ്കിലും തറവാട് ആർക്കും നൽകിയിരുന്നില്ല.
ഇത് പ്രതീക്ഷിച്ചാണ് എല്ലാവരും അവിടെയെത്തിയത്.
ഇതിന്റെ ഭാഗപത്രം വായന 16നു (പതിനാറടിയന്തിരത്തിനു) മതിയെന്ന് മുത്തശ്ശി പറയുന്നു.
തുടർന്ന് എല്ലാവരും 16 വരെ അവിടെത്തന്നെ താമസിക്കുന്നു.
വിക്കിയും കണ്ണനും മണിക്കുട്ടിയും ചേർന്ന് റോജയെ നാട്ടിലേക്ക് അയക്കുന്നു.
16ആം ദിവസം തറവാട് മുത്തച്ഛൻ മുത്തശ്ശിയുടെ പേരിലാണ് എഴുതി വെച്ചിരിക്കുന്നതെന്ന് വക്കീൽ ഭാഗപത്രം വായിക്കുന്നു.
മുത്തശ്ശിയുടെ മരണശേഷം ഇളയ മകളായ സുധാമണിക്കാണ് വീടെന്നും എന്നാൽ മുത്തശ്ശിക്ക് ഈ ഭാഗപത്രം തിരുത്താമെന്നും ഭാഗപത്രത്തിലൂടെ മുത്തച്ഛൻ കൂട്ടിച്ചേർക്കുന്നു.
ഇതിനുശേഷം വിക്കി തിരികെ ദുബായിലേക്ക് പോകാൻ തയ്യാറെടുക്കുന്നു.
ഈ സമയത്ത് രക്ഷപ്പെട്ട റോജയെ അമ്മാവനായ മാരിമുത്തു തിരികെ കൊണ്ടു വരുന്നു.
20 വർഷത്തിനു ശേഷം തിരികെയെത്തിയ വിക്കി, മുത്തശ്ശി ഇപ്പോഴും ജീവിച്ചിരിപ്പുണ്ടെന്നും തന്റെ അവകാശം ഉപയോഗിച്ച് മുത്തശ്ശി തറവാട് റോജയുടെ പേരിലേക്ക് തിരുത്തിയെഴുതിയെന്നും പറയുന്നു.
വിക്കി റോജയുടേയും മുത്തശ്ശിയുടേയും ഫോട്ടോ എടുക്കുന്നതോടു കൂടി ചിത്രം അവസാനിക്കുന്നു.
അഭിനേതാക്കൾ പൃഥ്വിരാജ് - മുതിർന്ന വിക്കി പത്മപ്രിയ - മുതിർന്ന റോജ സിദ്ധാർത്ഥ് - വിക്കി വൈജയന്തി - റോജ റിജോഷ് - കണ്ണൻ ആരതി ശശികുമാർ - മണിക്കുട്ടി തിലകൻ - അപ്പുക്കുട്ടൻ നായർ (മുത്തശ്ശൻ) കവിയൂർ പൊന്നമ്മ - ദേവയാനി (മുത്തശ്ശി) മുരളി - മുരളി / സന്യാസി മാമൻ ജഗതി ശ്രീകുമാർ - ഉണ്ണി ബിന്ദു പണിക്കർ - അമ്മു ഉർവശി - സുജാത / സുജ സാഗർ ഷിയാസ് - ഹരി റഹ്മാൻ - രഘൂത്തമൻ നായർ (രഘു) ശ്രീദേവിക - ലത ശരൺ - രവി പ്രവീണ - ഷീല സിന്ധു മേനോൻ - സുധ ചന്ദ്രൻ തൃശൂർ - വാസുദേവൻ നായർ / വല്ല്യമ്മാവൻ ഫിറോസ് - ബാലു ജൂലിയ ജോർജ്ജ് - സിന്ധു ശ്രവ്യ കണ്ണൻ - സീത പൂജപ്പുര രവി - വക്കീൽ കണ്ണൻ പട്ടാമ്പി - മാരിമുത്തു വേണു മച്ചാട് - കടയുടമ ശ്രീകുമാർ - പോലീസ് ഇൻസ്പെക്ടർ ബഹുമതികൾ കേരള സംസ്താന ചലച്ചിത്ര അവാർഡ് 2012 മികച്ച തിരക്കഥ - അഞ്ജലി മേനോൻ മികച്ച ബാലതാരം - വൈജയന്തി മികച്ച ശബ്ദ സന്നിവേശം - എം. ആർ. രാജകൃഷ്ണൻ 13ആം കേരള അന്താരാഷ്ട്ര ചലച്ചിത്ര മേള 2008 മികച്ച മലയാളചിത്രത്തിനുള്ള ഫിപ്രെസി പുരസ്കാരം മികച്ച നവാഗത സംവിധായകനുള്ള ഹസ്സൻകുട്ടി പുരസ്കാരം - അഞ്ജലി മേനോൻ അവലംബം പുറം കണ്ണികൾ മഞ്ചാടിക്കുരു ഇന്റർനെറ്റ് മൂവി ഡാറ്റാബേസിൽ മഞ്ചാടിക്കുരു - ഔദ്യോഗിക വെബ്താൾ Archived 2012-06-06 at the Wayback Machine .
മജ്‌രിയൻ, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് മജ്‌രിയൻ.
ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് മജ്‌രിയൻ സ്ഥിതിചെയ്യുന്നത്.
മജ്‌രിയൻ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് മജ്‌രിയൻ ൽ 459 വീടുകൾ ഉണ്ട്.
ആകെ ജനസംഖ്യ 2745 ആണ്.
ഇതിൽ 1499 പുരുഷന്മാരും 1246 സ്ത്രീകളും ഉൾപ്പെടുന്നു.
മജ്‌രിയൻ ലെ സാക്ഷരതാ നിരക്ക് 58.14 ശതമാനമാണ്.
മജ്‌രിയൻ ലെ 6 വയസ്സിനു താഴെയുള്ള കുട്ടികളുടെ എണ്ണം 364 ആണ്.
ഇത് മജ്‌രിയൻ ലെ ആകെ ജനസംഖ്യയുടെ 13.26 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 957 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 812 പുരുഷന്മാരും 145 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 70.11 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 35.32 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
മജ്‌രിയൻ ലെ 76  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 459 - - ജനസംഖ്യ 2745 1499 1246 കുട്ടികൾ (0-6) 364 192 172 പട്ടികജാതി 76 38 38 പട്ടിക വർഗ്ഗം 0 0 0 സാക്ഷരത 58.14 % 60.59 % 39.41 % ആകെ ജോലിക്കാർ 957 812 145 ജീവിതവരുമാനമുള്ള ജോലിക്കാർ 671 623 48 താത്കാലിക തൊഴിലെടുക്കുന്നവർ 338 308 30 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
മഞ്ചട്ടി ഇംഗ്ലീഷ് വിലാസം https://ml.wikipedia.org/wiki/Indian_Madder
ഭാരതത്തിന്റെ വടക്ക് പടിഞ്ഞാറൻ ഹിമാലയത്തിന്റെ താഴ്വരകളിലും, ദക്ഷിണേന്ത്യയിൽ നീലഗിരിയിലും മൂന്നാറിലുമുള്ള കുന്നുകളുടെ താഴ്വരകളിലും വളരുന്ന ഒരു ഔഷധ സസ്യമാണ്‌ മഞ്ചട്ടി .
ഇംഗ്ലീഷിൽ ഇന്ത്യൻ മാഡ്ഡർ എന്ന പേരിൽ അറിയപ്പെടുന്നു.
ഈ സസ്യം റൂബിയേഷ്യേ കുടുംബത്തിലുള്ളതും ശാസ്ത്രീയനാമം Rubia cordifolia Lin.
എന്നുള്ളതുമാണ്‌.
മഞ്ജിഷ്ഠാ എന്ന് സംസ്കൃതത്തിൽ അറിയപ്പെടുന്നു.
मजित എന്ന് ഹിന്ദിയിലും മഞ്ചട്ടി, ചൊവ്വല്ലിക്കൊടി , ശീവള്ളിക്കൊടി എന്നീ പേരുകളിൽ മലയാളത്തിലും അറിയപ്പെടുന്നു.
പടർന്നുവളരുന്ന ചെറിയ സസ്യമാണ്‌ മഞ്ചട്ടി.
ഇലകൾ ഹൃദയാകാരത്തിലുള്ളതും  അഗ്രഭാഗം കൂർത്തതുമാണ്.
ഈ സസ്യത്തിന്റെ വേരുകൾ ആണ്‌ ഔഷധങ്ങൾക്ക് ഉപയോഗിക്കുന്നത്.
ഇതിന്റെ വേരുകൾ നേരിയ ചുവപ്പുനിറത്തിൽ നീളത്തിൽ ഉണ്ടാകുന്നവയാണ്‌.
രസം			:കഷായം, ത്ക്തം, മധുരം
വേര് ഔഷധം
മഞ്ചട്ടി ആർത്തവത്തെ ശുദ്ധീകരിക്കും.
മൂത്രം വർദ്ധിപ്പിക്കും.
പക്ഷവാതം , നീര് , ആർത്തവമില്ലായ്മ എന്നിവയ്ക്കും മഞ്ചട്ടി ഫലപ്രദമാണ്.
എന്നാൽ മഞ്ചട്ടി അമിതമായി കഴിച്ചാൽ അത് സിരാവ്യൂഹത്തെ ബാധിക്കുകയും ബോധക്ഷയത്തെ ഉണ്ടാക്കുകയും ചെയും.
കഷായരൂപത്തിൽ മഞ്ചട്ടി കഴിച്ചാൽ ഹീമോഗ്ലോബിൻ വർദ്ധിക്കും.
മഞ്ചട്ടി വേര് ഉണക്കിപ്പൊടിച്ച് പനിനീരിൽ ലേപനം ചെയ്താൽ ചർമ്മത്തിന്റെ ചുളിവ് നീങ്ങുന്നതാണ്.
പ്രത്യേകിച്ച് പ്രസവം കഴിഞ്ഞ സ്ത്രീകളുടെ വയറ്റിലെ ചുളിവുകൾ തീരുന്നതിനും ഈ പ്രയോഗം നല്ലതാണ്.
അവലംബം ↑ ഡോ.കെ.ആർ.രാമൻ നമ്പൂതിരിയുടെ അത്ഭുത ഔഷധച്ചെടികൾ എന്ന പുസ്തകത്തിൽ നിന്നും താൾ 114 115.
എച്ച് സി. പബ്ലീഷേർസ്, തൃശൂർ.
1 2 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് പുറത്തേക്കുള്ള കണ്ണികൾ മഞ്ചട്ടിയെക്കുറിച്ച് അല്പം വിവരങ്ങൾ Archived 2008-01-25 at the Wayback Machine .
മഞ്ചാരി ഇംഗ്ലീഷ് വിലാസം https://ml.wikipedia.org/wiki/Agrostistachys_indica
5 മീറ്ററോളം ഉയരം വയ്ക്കുന്ന ഒരു ചെറുവൃക്ഷമാണ് മഞ്ചാരി .
( ശാസ്ത്രീയനാമം : Agrostistachys indica ) .
800 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Agrostistachys indica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Agrostistachys indica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മഞ്ചള്ളൂർ ഇംഗ്ലീഷ് വിലാസം https://ml.wikipedia.org/wiki/Manchalloor മഞ്ചള്ളൂർ മഞ്ചള്ളൂർ 9°05′10″N 76°52′09″E ﻿ / ﻿ 9.0861°N 76.8692°E ﻿ / 9.0861; 76.8692 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കൊല്ലം ഭരണസ്ഥാപനം(ങ്ങൾ) ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 689695 +91475 സമയമേഖല UTC +5:30 പ്രധാന ആകർഷണങ്ങൾ
കേരളത്തിലെ കൊല്ലം ജില്ലയിൽ പത്തനാപുരത്തിനു സമീപം സ്ഥിതി ചെയ്യുന്ന ഒരു ഗ്രാമമാണ് മഞ്ചള്ളൂർ .
പത്തനാപുരം പഞ്ചായത്തിലാണ് ഇത് സ്ഥിതി ചെയ്യുന്നത്.
പത്തനാപുരം- തലവൂർ പ‍ഞ്ചായത്തുകളുടെ അതിർത്തിയിലാണ് ഈ ഗ്രാമം.
മാവേലിക്കര ലോകസഭാ മണ്ഡല ത്തിലെ പത്തനാപുരം നിയോജക മണ്ഡല ത്തിന്റെ ഭാഗമാണ് മ‍ഞ്ചള്ളൂർ.
മഞ്ചാരോ ഇംഗ്ലീഷ് വിലാസം https://ml.wikipedia.org/wiki/Manjaro
ആർച്ച് ലിനക്സ് ഓപ്പറേറ്റിംഗ് സിസ്റ്റം അടിസ്ഥാനമാക്കി നിർമിച്ച ഒരു ഓപ്പൺ സോഴ്സ് ലിനക്സ് വിതരണം ആണ് മഞ്ചാരോ .
ഉപയോക്തൃ സൗഹൃദത്തിലും പ്രവർത്തനക്ഷമതക്കും ഊന്നൽ നൽകുന്ന മഞ്ചാരോ, പൂർണ്ണമായും ഉപയോഗക്ഷമായ സിസ്റ്റം ലഭ്യമാക്കുന്നതിനുവേണ്ടി വിവിധ സോഫ്റ്റ്‌വെയറുകൾ അടക്കമാണ് വരുന്നത്.
ഒരു റോളിംഗ് റിലീസ് അപ്‌ഡേറ്റ് മോഡൽ അവതരിപ്പിക്കുന്ന ഈ ഓപ്പറേറ്റിംഗ് സിസ്റ്റം പാക്കേജ് മാനേജരായി പാക്മാൻ ആണ് ഉപയോഗിക്കുന്നത്.
ഔദ്യോഗിക പതിപ്പുകൾ
മഞ്ചാരോ എക്സ്എഫ്‌സിഇ - എക്സ്എഫ്എസ് ഡെസ്ക്ടോപ്പും മഞ്ചാരോയുടെ സ്വന്തം ഇരുണ്ട തീമും ഇതിൽ ഉൾക്കൊള്ളുന്നു.
മഞ്ചാരോ കെ‌ഡി‌ഇ - മഞ്ചാരോയുടെ സ്വന്തം ഇരുണ്ട പ്ലാസ്മ തീമും ഏറ്റവും പുതിയ കെ‌ഡി‌ഇ പ്ലാസ്മ, ആപ്ലിക്കേഷനുകൾ, ഫ്രെയിംവർക്കുകൾ എന്നിവയും മഞ്ചാരോ കെ‌ഡി‌ഇയിൽ ഉൾക്കൊള്ളുന്നു.
മഞ്ജാരോ ഗ്നോം - മഞ്ചാരോ തീമിന്റെ പതിപ്പിനൊപ്പം ഗ്നോം ഡെസ്ക്ടോപ്പും വാഗ്ദാനം ചെയ്യുന്നു.
ഔദ്യോഗിക പതിപ്പുകൾ അല്ലെങ്കിലും, മഞ്ചാരോ കമ്മ്യൂണിറ്റി പതിപ്പുകൾ മഞ്ചാരോ ടീമിലെ അംഗങ്ങൾ പരിപാലിക്കുന്നു.
ബഡ്ജി, സിന്നമോൺ , ഡീപിൻ , ഐ 3 , എൽഎക്സ്ഡിഇ , മേറ്റ് എന്നിവയുൾപ്പെടെ അധിക ഉപയോക്തൃ ഇന്റർഫേസുകൾ വാഗ്ദാനം ചെയ്യുന്നു.
കമാൻഡ് ലൈൻ ഇന്റർഫേസും, ഒരു ഗ്രാഫിക്കൽ ഇൻസ്റ്റോളറും അടക്കമാണ് മഞ്ചാരോ വരുന്നത്.
റോളിംഗ് റിലീസ് മോഡൽ ഉപയോഗിക്കുന്ന ഈ ഒഎസിൽ ഏറ്റവും പുതിയ പതിപ്പിലേക്ക് മാറുന്നതിന് ഉപയോക്താവിന് മുഴുവൻ സിസ്റ്റവും അപ്‌ഗ്രേഡുചെയ്യാനോ വീണ്ടും ഇൻസ്റ്റാൾ ചെയ്യാനോ ആവശ്യമില്ല.
പാക്കേജ് മാനേജ്മെന്റ് കൈകാര്യം ചെയ്യുന്നത് പാക്മാൻ ആണ് (കമാൻഡ് ലൈൻ).
ഇതിന്റെ ഗ്രാഫിക് യൂസർ ഇന്റർഫേസിനെ പാമാക്  എന്നും ( ഗ്നോം ആൻഡ് എക്സ്എഫ്സിഇ പതിപ്പുകൾ), കെഡിഇ പതിപ്പിൽ ഒക്ടോപി എന്നും  വിളിക്കുന്നു.
ഗിറ്റ് പോലെ രൂപകൽപ്പന ചെയ്‌തിരിക്കുന്ന ബോക്‌സ്‌ഇറ്റ് എന്ന സ്വന്തംസംവിധാനം  ഉപയോഗിച്ചാണ് സംഭരണികൾ (റെപ്പോസിറ്ററി) നിയന്ത്രിക്കുന്നത്.
ഒരു പതിപ്പ് നമ്പർ ഉപയോഗിച്ച മഞ്ചാരോയുടെ അവസാന പതിപ്പുകളാണ് 0.8.x സീരീസ് പതിപ്പുകൾ.
ഓഫർ ചെയ്ത ഡെസ്ക്ടോപ്പ് പരിതസ്ഥിതികളും ഓരോ പ്രത്യേക പതിപ്പിലും ബണ്ടിൽ ചെയ്ത പ്രോഗ്രാമുകളുടെ എണ്ണവും വ്യത്യസ്ത പതിപ്പുകളിൽ വ്യത്യാസപ്പെട്ടിരിക്കുന്നു.
Version Release date Codename Kernel Notes Old version, no longer supported: 0.1 2011-07-10 Old version, no longer supported: 0.8.0 2012-08-20 Askella 3.4.9 Only Xfce and KDE Plasma editions Old version, no longer supported: 0.8.1 2012-09-21 3.4.x Old version, no longer supported: 0.8.2 2012-11-10 3.4.x Old version, no longer supported: 0.8.3 2012-12-24 3.4.x Old version, no longer supported: 0.8.4 2013-02-25 3.7.x Old version, no longer supported: 0.8.5 2013-04-13 3.8.5 Old version, no longer supported: 0.8.6 2013-06-02 3.9.x Old version, no longer supported: 0.8.7 2013-08-26 3.4.59 LTS Old version, no longer supported: 0.8.8 2013-11-24 3.10.20 Old version, no longer supported: 0.8.9 2014-02-23 3.10.30 Old version, no longer supported: 0.8.10 2014-06-09 3.12.20 Old version, no longer supported: 0.8.11 2014-12-01 Old version, no longer supported: 0.8.12 2015-02-06 Old version, no longer supported: 0.8.13 2015-06-14 Old version, no longer supported: 15.09 2015-09-27 Bellatrix Old version, no longer supported: 15.12 2015-12-22 Capella Old version, no longer supported: 16.06 2016-06-06 Daniella Old version, no longer supported: 16.06.1 2016-06-11 Old version, no longer supported: 16.08 2016-08-31 Ellada Old version, no longer supported: 16.10 2016-10-31 Fringilla Old version, no longer supported: 17.0 2017-03-07 Gellivara 4.9 LTS First official version with GNOME Old version, no longer supported: 17.1 2017-12-31 Hakoila 4.14 LTS First made available pre-installed on the Manjaro Notebook from Station X, the Spitfire.
Old version, no longer supported: 18.0 2018-10-30 Illyria 4.19 LTS Old version, no longer supported: 18.1.0 2019-09-12 Juhraya 4.19 LTS Choice between LibreOffice and FreeOffice during installation Current stable version: 19.0 2020-02-25 Kyria 5.4 LTS Legend: Old version Older version, still supported Latest version Latest preview version Future release
ഗ്നോം , കെഡിഇ പ്ലാസ്മ 5, എക്സ്എഫ്സിഇ , എന്നിവയാണ് നിലവിൽ ലഭ്യമായ ഔദ്യോഗിക ഡെസ്ക്ടോപ്പ് പരിതസ്ഥിതികൾ.
ഇ17, മേറ്റ്, എൽഎക്സ്ഡിഇ, സിന്നമോൺ, കെഡിഇ/റേസർ-ക്വുറ്റി (ഒരു മഞ്ചാരോ ടർക്കി പ്രോജക്റ്റ്), ടൈലിംഗ് വിൻഡോ മാനേജർ i3 , ഫ്ലക്സ്ബോക്സ് എന്നിവ കമ്മ്യൂണിറ്റി പിന്തുണയ്‌ക്കുന്ന പതിപ്പുകളിൽ ഉൾപ്പെടുന്നു.
അവലംബം ബാഹ്യ ലിങ്കുകൾ ഔദ്യോഗിക വെബ്സൈറ്റ് മഞ്ചാരോ at DistroWatch Manjaro on SourceForge.net കുറിപ്പുകൾ
ബാബ്-എൽ-മൻഡേബ് ഇംഗ്ലീഷ് വിലാസം https://ml.wikipedia.org/wiki/Bab-el-Mandeb
ചെങ്കടലിനെ ഏഡൻ ഉൾക്കടലുമായി ബന്ധിപ്പിക്കുന്ന കടലിടുക്കാണ് ബാബ്-എൽ-മൻഡേബ് അഥവാ മൻഡേബ് കടലിടുക്ക് .
അറേബ്യൻ ഉപദ്വീപിലെ യെമൻ എന്ന രാജ്യത്തിനും ഹോൺ ഒഫ് ആഫ്രിക്കയിലെ ജിബൂട്ടി , എറിത്രിയ എന്നീ പ്രദേശങ്ങൾക്കും ഇടയിലാണ് ഇത് സ്ഥിതിചെയ്യുന്നത്.
ഈ കടലിടുക്ക് ഏഷ്യയെ ആഫ്രിക്കയിൽ നിന്നും വേർതിരിക്കുന്നു.
പേരിനു പിന്നിൽ ബാബ് എൽ മൻഡേബും ചെങ്കടലും
'ബാബ് എൽ മൻഡേബ്' എന്ന പേരിന്റെ ഉത്ഭവത്തെപ്പറ്റി അറേബ്യൻ ഇതിഹാസങ്ങളിൽ പരാമർശമുണ്ട്.
പണ്ടുകാലത്തുണ്ടായ ഒരു ഭൂകമ്പത്തിന്റെ ഫലമായി എറിത്രിയ , ജിബൂട്ടി എന്നീ പ്രദേശങ്ങൾ അറേബ്യയിൽ നിന്നും വേർപെടുകയുണ്ടായി.
അതിനുശേഷം ഈ പ്രദേശങ്ങൾക്കിടയിൽ ഒരു കടലിടുക്ക് രൂപം പ്രാപിച്ചു.
ഭൂകമ്പത്തെത്തുടർന്ന് നിരവധി പേർ കടലിൽ മുങ്ങിമരിച്ചിരുന്നു.
ഈ സംഭവത്തിന്റെ പശ്ചാത്തലത്തിലാണ് ഇവിടുത്തെ കടലിടുക്കിന് ബാബ് എൽ മാൻഡബ് എന്ന പേരു ലഭിച്ചതെന്നാണ് അറേബ്യൻ ഇതിഹാസങ്ങൾ പറയുന്നത്.
ബാബ് എൽ മാൻദെബ് എന്ന വാക്കിന്റെ അർത്ഥം 'കണ്ണുനീരിന്റെ കവാടം' എന്നാണ്.
ഏഷ്യയ്ക്കും ആഫ്രിക്കയ്ക്കും ഇടയിൽ ചെങ്കടലിനെയും ഏഡൻ ഉൾക്കടലിനെയും ബന്ധിപ്പിക്കുന്ന സമുദ്ര ഭാഗമാണ് ബാബ് എൽ മാൻഡെബ് കടലിടുക്ക്.
മെഡിറ്ററേനിയൻ കടലിനെയും ഇന്ത്യൻ മഹാസമുദ്രത്തെയും ചെങ്കടൽ, സൂയസ് കനാൽ എന്നിവ വഴി ബന്ധിപ്പിക്കുന്ന തന്ത്രപ്രധാനമായ പ്രദേശമാണിത്.
2006 -ൽ ലോകമെമ്പാടും പ്രതിദിനം 43 ദശലക്ഷം ബാരൽ (68 ലക്ഷം ഘനമീറ്റർ) എണ്ണ കൈമാറ്റം ചെയ്യപ്പെട്ടതിൽ 3.3 ദശലക്ഷം ബാരലും (5.2 ലക്ഷം ഘനമീറ്റർ) ഈ കടലിടുക്ക് വഴിയാണ് കൊണ്ടുപോയതെന്നു കണക്കാക്കുന്നു.
യെമനിലെ റാസ് മെൻഹേലി മുതൽ ജിബൂട്ടിയിലെ റാസ് സിയാൻ വരെയുള്ള ബാബ് എൽ മാൻഡെബിന്റെ ഭാഗത്തിന് ഏകദേശം 30 കിലോമീറ്റർ നീളമുണ്ട്.
പെറിം അഗ്നിപർവ്വത ദ്വീപ് ഈ കടലിടുക്കിനെ രണ്ടായി വിഭജിക്കുന്നു.
പെറിം ദ്വീപിന് കിഴക്കുള്ള ഭാഗം ബാബ് ഇസ്കന്ദർ (അലക്സാണ്ടർ കടലിടുക്ക്) എന്നും പടിഞ്ഞാറുള്ള ഭാഗം ഡക്ട് എൽ മായുൻ എന്നും അറിയപ്പെടുന്നു.
ബാബ് ഇസ്കന്ദറിന് ഏകദേശം 2 മൈൽ (3 കിലോമീറ്റർ) വീതിയും 16 ഫാതം (30 മീറ്റർ) ആഴവുമുണ്ട്.
ഡക്ട് എൽ മായുന് ഏകദേശം 16 മൈൽ (25 കിലോമീറ്റർ) വീതിയും 170 ഫാത്തം (310 മീറ്റർ) ആഴവുമുണ്ട്.
ബാബ്-എൽ-മൻഡേബിന്റെ ഇരുഭാഗങ്ങളിലും സമുദ്രജലപ്രവാഹങ്ങളുണ്ട്.
ഡക്ട് എൽ മായൂനിൽ 'സപ്ത സഹോദരൻമാർ' എന്നറിയപ്പെടുന്ന ഏഴു ചെറുദ്വീപുകളുണ്ട്.
മിയോസീൻ കാലഘട്ടത്തിലുണ്ടായ ടെക്ടോണിക്സ് ചലനങ്ങളുടെ ഫലമായി യെമനിനും എത്യോപ്യയ്ക്കുമിടയിൽ ദാനാകിൽ ഇസ്‌ത്‌മസ് എന്ന കരപ്രദേശമുണ്ടായി.
ഒരു ലക്ഷം വർഷങ്ങൾക്കു മുമ്പ് സമുദ്രനിരപ്പിലുണ്ടായ വ്യതിചലനങ്ങൾ മൂലം ഈ കര പ്രദേശത്തിൽ നിന്നും ബാബ് എൽ മൻഡേബ് കടലിടുക്ക് രൂപംകൊണ്ടു.
ആധുനിക മനുഷ്യന്റെ ആദ്യകാല കുടിയേറ്റങ്ങൾക്ക് ബാബ് എൽ മാൻഡേബ് സാക്ഷിയായിട്ടുണ്ടെന്നാണ് റീസന്റ് സിംഗിൾ ഒറിജിനൽ ഹൈപ്പോതെസിസ് പറയുന്നത്.
ആ സമയത്ത് സമുദ്രങ്ങൾ കുറച്ചു താഴ്ന്നുകിടന്നിരുന്നതും ഉൾക്കടലിന് ആഴം കുറവായിരുന്നതും ദക്ഷിണേഷ്യൻ തീരത്തു നിന്നുള്ള കുടിയേറ്റത്തെ സഹായിച്ചിരുന്നുവെന്ന്  കരുതുന്നു.
ബി.സി. 1900-ത്തിൽ സെമറ്റിക് ഗീയസ് ഭാഷ സംസാരിച്ചിരുന്നവർ ആഫ്രിക്കയിലേക്കു കുടിയേറിയത് ബാബ് എൽ മാൻഡെബ് വഴിയാകാമെന്ന് എത്യോപ്യൻ ഓർത്തഡോക്സ് വൈഹെഡോ ചർച്ചും സൂചന നൽകുന്നുണ്ട്.
ഇസ്ലാം മതത്തിന്റെ വ്യാപനത്തിനു മുമ്പ് ഹിംയാറൈറ്റ് സാമ്രാജ്യത്തെ തോൽപ്പിച്ച് ഹോൺ ഒഫ് ആഫ്രിക്കയിലെ പ്രമുഖ സാമ്രാജ്യമായ അക്സൂം തങ്ങളുടെ രാജ്യത്തിന്റെ വിസ്തൃതി ബാബ് എൽ മൻഡേബ് വരെ വ്യാപിപ്പിച്ചു.
ബാബ് എൽ മൻഡേബിനെ രണ്ടായി വിഭജിക്കുന്ന പെറിം ദ്വീപ് 1799-ൽ ബ്രിട്ടീഷുകാർ പിടിച്ചെടുത്തു.
കടലിടുക്ക് ഉൾപ്പെടെയുള്ള ദ്വീപിന്റെ അവകാശം ഉറപ്പിച്ചുകൊണ്ട് 1861-ൽ അവർ ഇവിടെ ഒരു ലൈറ്റ് ഹൗസ് സ്ഥാപിച്ചു.
ചെങ്കടലിലൂടെയും സൂയസ് കനാലിലൂടെയുമുള്ള കപ്പൽ ഗതാഗതത്തെ നിയന്ത്രണത്തിലാക്കുക എന്നതായിരുന്നു ഇതിന്റെ ലക്ഷ്യം.
2008 ഫെബ്രുവരി 22 -ന് ഉസാമ ബിൻ ലാദന്റെ അർദ്ധസഹോദരൻ താരേക് ബിൻ ലാദന്റെ കമ്പനി ബാബ് എൽ മൻഡേബിൽ ഒരു പാലം നിർമ്മിക്കുന്നതായി പ്രഖ്യാപിച്ചു.
യെമനെ ജിബൂട്ടിയുമായി ബന്ധിപ്പിക്കുന്ന ഈ പാലത്തിന് 'ബ്രിഡ്ജ് ഓഫ് ദ ഹോൺസ്' എന്ന പേരുനൽകാനും തീരുമാനിച്ചു.
അതിനുശേഷം ഡെൻമാർക്കിന്റെ സഹായത്തോടെ മിഡിൽ ഈസ്റ്റ് ഡെവലപ്മെന്റ് എൽ.എൻ.സി. ചെങ്കടലിനു കുറുകെ ലോകത്തിലെ ഏറ്റവും വലിയ തൂക്കുപാലം നിർമ്മിക്കുമെന്ന് പ്രഖ്യാപിച്ചു.
എന്നാൽ 2016 വരെയും ഈ പദ്ധതിയെക്കുറിച്ച് വാർത്തകൾ വന്നിട്ടില്ല.
ഉപമേഖല
ജിബൂട്ടി , യെമൻ , എറിത്രിയ എന്നീ രാജ്യങ്ങളുള്ള അറബ് ലീഗ് എന്ന സംഘടനയിൽ ബാബ് എൽ മൻഡേബിനെ ഒരു ഉപമേഖലയായി പരിഗണിക്കുന്നു.
അവലംബം പുറംകണ്ണികൾ Notice-to-Proceed Launches Ambitious Red Sea Crossing Archived 2009-02-11 at the Wayback Machine .
Sea crossing
ബാബ്കോക്കിന്റെ മാഗ്നെറ്റിക്ക് ഡൈനാമോ ഇംഗ്ലീഷ് വിലാസം https://ml.wikipedia.org/wiki/Babcock_Model ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സൂര്യന്റെ ഡിഫറൻഷ്യൽ ഭ്രമണം മൂലം കാന്തികബലരേഖകളിൽ വരുന്ന വ്യത്യാസം കാണിക്കുന്ന ചിത്രം
സൌരകളങ്കങ്ങളുടെ 22 വർഷ ചക്രത്തിന്റെ സവിശെഷതകൾ വിശദീകരിക്കാനായി ,1960-ൽ അമേരിക്കൻ ജ്യോതിശാസ്ത്രജ്ഞനായ ബാബ്കോക്ക്, മുന്നോട്ടു് വച്ച സിദ്ധാന്തം ആണു് മാഗ്നെറ്റിക്ക് ഡൈനാമോ .
ഇന്നു് ഈ സിദ്ധാന്തം ബാബ്കോക്കിന്റെ മാഗ്നെറ്റിക്ക് ഡൈനാമോ സിദ്ധാന്തം (Babcock's magnetic dynamo) എന്ന പേരിൽ അറിയപ്പെടുന്നു.
ബാബ്കോക്കിന്റെ മാഗ്നെറ്റിക്ക് ഡൈനാമോ സിദ്ധാന്തപ്രകാരം, സൌരചക്രത്തിന്റെ പ്രധാന കാരണം സൂര്യന്റെ ഡിഫെറെൻഷ്യൽ ഭ്രമണം ആണു്.
ചിത്രം കാണുക.
സൂര്യന്റെ വടക്കേ കാന്തികധ്രുവത്തിൽ നിന്നു് തെക്കേ കാന്തിക ധ്രുവത്തിലേക്കു് പോകുന്ന കാന്തികബല രേഖ ശ്രദ്ധിക്കുക.
ഡിഫറനെഷ്യൽ ഭ്രമണം കാരണം ഒരു ഭ്രമണം കഴിയുമ്പോഴേക്കു് ബലരേഖയുടെ രൂപത്തിലുണ്ടാകുന്ന വ്യതിയാനം ശ്രദ്ധിക്കുക.
നിരവധി ഭ്രമണങ്ങൾക്കു് ശേഷം സൂര്യന്റെ കാന്തിക ബലരേഖകൾ കെട്ടു പിണഞ്ഞു് കിടക്കുന്ന പോലാകും.
കാന്തിക ബലരേഖകളുടെ ഈ കെട്ടു പിണയൽ മൂലം മദ്ധ്യരേഖയോടു് ചേർന്നുള്ള പ്രദേശങ്ങളിൽ കാന്തിക ബലരേഖകളുടെ സാന്ദ്രത കൂടി വരും.
സംവഹനം മൂലം ബലരേഖകൾ പുറത്തേക്കു് തള്ളപ്പെടും.
ഇങ്ങനെ തള്ളപ്പെടുന്ന ഇടങ്ങൾ സൌരകളങ്കമായി നമുക്കു് കാണപ്പെടുന്നു.
സൌരകളങ്കത്തിന്റെ പ്രെസീഡിങ്ങ് മെമ്പറിന്റെ പൊളാരിറ്റി അതു് ഏതു് സൌരാർദ്ധഗോളത്തിലാണു് എന്നതും പ്രസ്തുത അർദ്ധഗൊളത്തിന്റെ ധ്രുവത്തിന്റെ പൊളാരിറ്റി എന്താണു് എന്നതും ആശ്രയിച്ചു് ഇരിക്കും.
അതു കൊണ്ടു് തന്നെ മുകളിലെ ചിത്രത്തിന്റെ അവസാനശകലത്തിൽ കാണുന്ന പോലെ, അവിടെ ദക്ഷിണാർദ്ധധ്രുവത്തിന്റെ പൊളാരിറ്റി S ആയതിനാൽ പ്രസ്തുത സൌരാർദ്ധഗോളത്തിലെ പ്രെസീഡിങ്ങ് മെമ്പേർസിനു് എല്ലാം S പൊളാരിറ്റി ആയിരിക്കും.
മറ്റേ സൌരാർദ്ധഗോളത്തിൽ ഇതിന്റെ നേരെ വിപരീതമായിരിക്കും പ്രെസീഡിങ്ങ് മെമ്പേർസിന്റെ പൊളാരിറ്റി.
സംവഹനം മൂലം പുറത്തേക്കു് തള്ളപ്പെടുന്ന ബലരേഖകൾ മുറിഞ്ഞു് പോവുകയല്ല.